cyanic-selkie/wikianc huggingface dataset:
Alpha Tucanae
Alpha Tucanae (afgekort as α Tuc) is ’n dubbelster in die suidelike sirkumpolêre sterrebeeld Toekan. Met ’n skynbare magnitude van 2,86 is dit die helderste ster in die sterrebeeld en kan dit in die Suidelike Halfrond met die blote oog gesien word. Volgens parallaksmetings is dit sowat 200 ligjare van die Son af.
Eienskappe
Alpha Tucanae is ’n spektroskopiese dubbelster, wat beteken die twee sterre is nog nie met ’n teleskoop van mekaar onderskei nie, maar die teenwoordigheid van ’n metgeselster kan afgelei word uit metings van die spektrum van die primêre ster. Die stelsel se wentelperiode is 4 197,7 dae (11,5 jaar).
Die primêre ster het ’n sterreklassifikasie van K3 III, wat daarop dui dat dit ’n reusester is wat die waterstof in sy kern opgebruik en weg van die hoofreeks geëvolueer het. Dit het die kenmerkende oranje kleur van ’n K-tipe ster. Dit is ’n koel ster met ’n effektiewe temperatuur van 4 300 K, maar sy ligsterkte is 424 keer dié van die Son en sy radius 37 keer die Son s’n. Sy massa is 2,5 tot 3 keer dié van die Son. Dit is nie heeltemal duidelik in watter evolusiestadium dit is nie.
Hippospongia laxa
Hippospongia laxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Cannes-rolprentfees 1977
Die 30ste Cannes-rolprentfees is van 13-27 Mei 1977 in Cannes, Frankryk, gehou. Die Palme d'Or is toegeken aan Padre Padrone deur Paolo en Vittorio Taviani.
Die fees is geopen met The Bishop's Bedroom deur Dino Risi en afgesluit met Slap Shot deur George Roy Hill. Die Italiaanse regisseur en rolprentvervaardiger Roberto Rossellini was die president van die jurie.
In 1977 is ’n nuwe, niemededingende afdeling, "Le Passé composé", ingestel wat net vir dié fees gegeld het. Saam met "Les Yeux fertiles" en "L'Air du temps" van die vorige twee jaar het dit in 1978 die afdeling "Un Certain Regard" gevorm.
Pryse
duimnael|140px|Roberto Rossellini, president van die jurie. duimnael|140px|Ridley Scott (die beste eerste werk). Van die mense en prente wat in 1977 pryse ontvang het, is:
Kortprente
Selma Vaz Dias
Selma Vaz Dias, ook bekend as Selma Cohen-Vaz Dias (23 November 1911 – 30 Augustus 1977), was 'n Britse aktrise, skryfster en skilderes. Dias is gebore in Amsterdam as die dogter van Jacob Vaz Dias en Hana Hamburger. Sy het 'n broer genaamd Salomon gehad. Sy het na die Verenigde Koninkryk verhuis, waar sy die grootste deel van haar loopbaan woonagtig was.
Sy het rolle vertolk in van die bekendste Britse regisseurs se rolprente, insluitende Alfred Hitchcock se The Lady Vanishes (1938) en Michael Powell en Emeric Pressburger se One of Our Aircraft Is Missing (1942). Sy het ook verskyn in Ernest Morris se The Tell-Tale Heart (1960).
Die skryfster Jean Rhys het vir Dias geprys as die persoon wat haar literêre neigings weer aangewakker het. Rhys het kort na die publikasie van haar roman Good Morning, Midnight in 1939 uit die openbare oog verdwyn en in vergetenheid verval. Toe Dias in 1949 die roman verwerk het vir die teater, het Rhys gesê dat Dias "[had] lifted the numb hopeless feeling that stopped me writing for so long". In 1957 is Dias se radioverwerking van Good Morning, Midnight deur die BBC uitgesaai.
Dias het die rol vertolk van Solange in die twee Britse premières (die eerste in Frans, en die tweede in Engels) van Jean Genet se The Maids. Beide is deur Peter Zadek geregisseer, in respektiewelik 1952 en 1956. Sy het ook die hoofrol vertolk van Irma ('n bordeel-dame) in die wêreldpremière van Genet se The Balcony op 22 April 1957. Die opvoering is deur Zadek geregisseer. Dit het plaasgevind by die Arts Theatre Club ('n "privaat teaterklub"), ten einde die "Lord Chamberlain" se verbod op opvoerings van die toneelstuk te omseil.
Dias sterf op 30 Augustus 1977 in Londen. Sy is oorleef deur haar man, die joernalis Hans Werner Egli, saam met wie sy 'n seun en dogter gehad het.
Larisa Shepitko
Larisa Shepitko (6 Januarie 1938 – 2 Julie 1979) was 'n Oekraïens-Sowjetse rolprentregisseuse, draaiboekskryfster, en aktrise. Sy was bekend vir haar rolle in die rolprente Wings (1966), Beginning of an Unknown Era (1967), You and Me (1971), en The Ascent (1977).
Staten-eiland
Staten-eiland is 'n eiland wat deel vorm van New York. Die eiland lê aan die weste kant van die Hudsonrivier se monding, sowat 5 myl (8 km) suidwes van Manhattaneiland. Die eiland het 'n bykans driehoekvorm en is 13,9 myl lank en tot 7,3 myl wyd. Aan die westekant is die Arthur Killrivier, aan die noord en noorweste is die Kill Van Kullrivier. Aan die ooste is die Hudsonrivier met die Atlantiese Oseaan wat die suidoos grens vorm.
Ijimadictyum
Ijimadictyum is 'n genus van sponsdiere uit die klas van die Hexactinellida.
Schulz
Schulz is 'n Duitse van en kan na die volgende persone verwys:
Hyalostylus
Hyalostylus is 'n genus van sponsdiere uit die klas van die Hexactinellida.
Vermiljoen
Die kleur vermiljoen is 'n helderrooi pigment, oorspronklik van poeier van die mineraal sinnaber (kwik-II-sulfieterts) gemaak. Dit is destyds wyd gebruik in Antieke Rome se kuns en versiering, in die geïllustreerde manuskripte van die Middeleeue, in die skilderye van die Renaissance, en in die kuns- en lakwerk van China, waar dit dikwels Chinese rooi genoem is.
Kleurkoördinate
Volgens verskeie kleurskemas word vermiljoen as volg voorgestel:
Priska-Majeje
Priska-Majeje is 'n klein nedersetting noordwes van Phalaborwa in die ooste van die Limpopoprovinsie, Suid-Afrika.
Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit in Ga-Selwana en Mahale, en dit lê langs die Groot-Letabarivier aan die pad na ATKV Eiland Spa. In 2011 het die dorp 'n bevolking van 626 gehad.
Ontploffings in Nowofedorifka in 2022
'n Reeks groot ontploffings het op 9 Augustus 2022 by die Saki-lugmagbasis in die stad Nowofedorifka, Krim, plaasgevind tydens die Russiese inval in die Oekraïne. Die lughawe is deur Russiese magte oorgeneem tydens die 2014-anneksasie van die Krim, deel van die Russies-Oekraïnse Oorlog.
Russiese owerhede het 'n noodtoestand en geelwaarskuwingsvlak van 'n terreurbedreiging afgekondig, maar het die ontploffings as gevolg van 'n ongeluk afgemaak en gesê een persoon is dood, meer as 'n dosyn beseer, en 252 inwoners is na tydelike skuiling verskuif weens skade aan woonstelblokke. Oekraïense owerhede het nie verantwoordelikheid vir 'n aanval aanvaar nie, maar het verklaar dat nege Russiese vliegtuie in die voorafgaande dag vernietig is, en ongeverifieerde sosiale media-beeldmateriaal het ten minste een vernietigde straaljager by 'n lughawe gewys. 'n Senior Oekraïense militêre amptenaar het anoniem verklaar dat spesiale magte en partisane verantwoordelik was. Satellietbeelde het aansienlike skade aan die lig gebring met ten minste agt vliegtuie, insluitend Su-24 en Su-30 wat op die aanloopbaan vernietig is.
Raphia matombe
Raphia matombe is 'n struik wat deel is van die Arecaceae familie. Die plant is inheems aan Cabinda - deel van Angola, Demokratiese Republiek die Kongo en die Republiek die Kongo.
Ontploffings in Nowofedorifka in 2022
Op 12 Augustus 2022 het Anton Herashchenko, 'n raadgewer van die Oekraïne se minister van binnelandse sake Denys Monastyrsky, beweer dat 60 vlieëniers en tegnici in die ontploffings dood en 100 mense gewond is.
Uitkomste
Op 10 Augustus het die besettingsowerhede in die Krim aangekondig dat die aantal mense wat beseer is tot 13 toegeneem het, en een persoon is dood.
Die Oekraïense Gewapende Magte het verklaar dat 9 Russiese vliegtuie vernietig is as gevolg van die aanval op die lugmagbasis.
Op 10 Augustus is satellietbeelde van die gevolge van die ontploffings gepubliseer, waarmee Oryx-groepnavorsers die vernietiging/beskadiging van 10 Russiese vliegtuie by die lugbasis bevestig het:
Volgens 'n Oekraïense militêre webwerf:
Skade aan siviele infrastruktuur: 62 hoë geboue, 20 kommersiële fasiliteite en private huise is beskadig.
Meyer
Meyer is 'n Duitse van en kan na die volgende persone verwys:
Dedoesjkin
Dedoesjkin (Russies: Дедушкин) is 'n dorpie in Charabali-rajon van Astrachan-oblast, Rusland. Dit behoort tot die Charabali Stedelike Munisiapliteit. Die dorpie se naam kom van die Russiese woord vir "oupa".
Demografie
Volgens Sensus 2010 het Dedoesjkin 23 inwoners gehad. Etniese Kasakke en Russe vorm die meerderheid van die dorpie se bevolking.
Ijimaiella
Ijimaiella is 'n genus van sponsdiere uit die klas van die Hexactinellida.
Gorki Leninskije
Gorki Leninskije (Russies: Го́рки Ле́нинские) is 'n nedersetting met stedelike karakter (Посёлок городско́го ти́па, kortweg ПГТ) volgens die Russiese klassifikasiestelsel wat sowat 10 km suid van Moskou se stadsgrens in die Moskou-oblast se Leninski-rajon geleë is. Die bevolking is in 2020 op 4 354 beraam. Die nedersetting het bekendheid verwerf as die sterfplek van Sowjet-leier Wladimir Lenin wat hier op 21 Januarie 1924 in die Gorki-landgoed se herehuis, wat sedert 1918 as sy datsja gedien het, oorlede is.
Hawthorne James
Hawthorne James is 'n Amerikaanse akteur, regisseur, en vervaardiger. Hy is bekend vir sy rolle in die rolprente The Doors (1991), Speed (1994), Se7en (1995), en Heaven's Prisoners (1996).
Mercedes-Benz OM 138
Die Mercedes-Benz OM 138 is 'n dieselenjin wat deur Daimler-Benz vervaardig is. 'n Totaal van 5 719 eenhede is tussen 1935 en 1940 vervaardig. Dit was die eerste dieselenjin wat spesiaal vir 'n passasiersmotor ontwikkel en vervaardig is. Die eerste voertuig aangedryf deur die OM 138 was die Mercedes-Benz W138. Die ligte Mercedes-Benz-vragmotors L 1100 en L 1500 asook die bus O 1500 kon ook met 'n OM 138 bestel word, as alternatief vir die standaard Otto-enjin.
Gorki Leninskije
In die laaste tien maande van sy lewe het hier 'n menslike drama ontvou. Die beeld van 'n verswakte en siek Lenin, wat op 'n rolstoel aangewese was en nog nouliks kon praat, kon nie meer aan die Sowjet-Russiese publiek getoon word nie. Leuens is versprei oor sy gesondheidstoestand. Hy was feitlik 'n prisonier van Josef Stalin en ander Sowjetleiers wat geen gehoor aan sy wense gegee het nie - nie eens toe hy Stalin gevra het om aan hom gif te gee sodat hy 'n einde sou kon maak aan sy lyde nie.
In 1949 is die herehuis tot 'n museum omgeskep wat - saam met 'n nuwe museumsgebou wat aan sy lewe gewy en in 1987 geopen is - steeds as een van die belangrikste besienswaardighede in die onmiddellike omgewing van Moskou beskryf word.
Kleinrivierberge
Die Kleinrivierberge is 'n bergreeks wat deel is van die Kaapse Plooigordel in die Wes-Kaap, Suid-Afrika.
Yevgeniya Simonova
Yevgeniya Simonova (gebore 1 Junie 1955) is 'n Sowjetse en Russiese aktrise. Sy is bekend vir haar rolle in die rolprente Twenty Six Days from the Life of Dostoyevsky (1981), Frenchman (1988), en Mnogotochie (2006), en in die televisiereeks Deti Arbata (2004).
Atria
Atria (ook bekend as Alpha Trianguli Australis of α TrA) is die helderste ster van die sterrebeeld Suidelike Driehoek (Triangulum Australe). Dit is die een punt van ’n driehoek wat dit vorm saam met die sterre Beta en Gamma Trianguli Australis, waarvan die sterrebeeld se naam afgelei is.
Kleinrivierberge
Die Fernkloof-natuurreservaat is in die westelike voetheuwels geleë, en die hoogtes van Maanskynkop word in die Maanschynkop-natuurreservaat bewaar.
Enkele kilometer noord van die bergreeks is 'n hoër reeks, die Babilonstoringberge. Dit vorm geologies deel van die Kleinrivierberge en alhoewel dit korter is, het dit hoër pieke met 'n hoogste piek van 1 167 m. Shaw se pas neem die R320 provinsiale pad oor hierdie bergreeks, waarvan die hoogtes suid van Caledon meer opvallend is.
Atria
Eienskappe
Atria is ’n helder reus met ’n skynbare magnitude van 1,91. Volgens parallaksmetings is dit rofweg 391 ligjare van die Son af. Die geraamde ouderdom daarvan is 48 miljoen jaar; oud genoeg dat dit weg van die hoofreeks geëvolueer en ’n reusester geword het. Sy massa is sowat sewe keer dié van die Son, maar sy ligsterkte 5 500 keer die Son s’n. Die effektiewe temperatuur van sy buitenste laag is 4 150 K, wat dit die tipiese oranje kleur van ’n K-tipe ster gee. Met ’n deursnee van 130 keer die Son s’n sou dit amper tot by Venus se wentelbaan gestrek het as dit in die middel van die Sonnestelsel geplaas sou word.
Kultuuraspek
Atria verskyn op die vlag van Brasilië en simboleer die staat Rio Grande do Sul.
Hippospongia micropora
Hippospongia micropora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Annona senegalensis
Die wildesuikerappel (Annona senegalensis) is struik of boom wat hoort tot die Annonaceae familie. Die spesie is inheems aan Benin, Botswana, Burkina Faso, Burundi, Cabinda van Angola, Comore-eilande, Demokratiese Republiek die Kongo, Eswatini, Ethiopië, Gaboen, Gambië, Ghana, Guinee, Guinee-Bissau, Golf van Guinee-eilande, Ivoorkus, Kaap Verde, Kameroen, Kenia, Liberië, Madagaskar, Malawi, Mali, Mosambiek, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Suid-Afrika, Tanzanië, Togo, Tsjad, Uganda, Zambië en Zimbabwe. In Suid-Afrika is die plant inheems in KwaZulu-Natal, Limpopo en Mpumalanga.
Die plant het drie subspesies:
Cannes-rolprentfees 1978
Die 31ste Cannes-rolprentfees is van 16-30 Mei 1978 in Cannes, Frankryk, gehou. Die Palme d'Or is toegeken aan The Tree of Wooden Clogs (L'albero degli zoccoli) deur Ermanno Olmi.
Die fees is geopen met A Hunting Accident (Moy laskovyy i nezhnyy zver) deur Emil Loteanu en afgesluit met Fedora deur Billy Wilder. Die Amerikaanse regisseur en rolprentvervaardiger Alan J. Pakula was die president van die jurie.
In 1978 het ’n nuwe, niemededingende afdeling, "Un Certain Regard", die lig gesien in die plek van "Les Yeux fertiles" (1975-1977), "L'Air du temps" en "Le Passé composé".
Hoffmann
Hoffmann is 'n Duitse van en kan na die volgende persone verwys:
Jesse James (akteur)
Jesse James (gebore 14 September 1989) is 'n Amerikaanse akteur, vervaardiger, en regisseur. Hy is bekend vir sy rolle in die rolprente As Good as It Gets (1997), Message in a Bottle (1999), Pearl Harbor (2001), en The Butterfly Effect (2004).
Gazania maritima
Gazania maritima is 'n plant wat hoort tot die genus Gazania. Die spesie is endemies aan die Noord-Kaap en die Wes-Kaap.
Dorothea Fairbridge
Dorothea Ann Fairbridge (1860–1931) was 'n Suid-Afrikaanse skryfster, gebore in Kaapstad. Sy het gespesialiseer in historiese en beskrywende skryfkuns oor die vroeë dae aan die Kaap. Sy het verskeie romans gepubliseer waaronder That Which Hath Been in 1910 en Piet of Italy in 1913. Sy het ook die briewe van lady Anne Barnard persklaar gemaak.
Hippospongia mauritiana
Hippospongia mauritiana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1877 deur Hyatt.
Koch
Koch is 'n Duitse van en kan na die volgende persone verwys:
Schäfer
Schäfer is 'n Duitse van en kan na die volgende persone verwys:
Lotarius van Frankryk
Lotarius (Lothaire; Latyn: Lothārius; 941 – 2 Maart 986), ook bekend as Lotarius II, III of IV, was die voorlaaste Karolingiese Koning van Wes-Frankië. Hy het van 10 September 954 tot sy dood in 986 geheers.
Kroonbestyging
Lotarius is aan die einde van 941 in Laon gebore. Hy was die oudste seun van Koning Lodewyk IV van Frankryk en Gerberga van Sakse. Hy het sy vader op 10 September 954 as 13-jarige opgevolg en is op 12 November 954 deur Artald van Reims, Aartsbiskop van Reims, gekroon by die Abdy van Saint-Remi. Lotarius is tydens die siekte van sy vader in 951 reeds geruime tyd vir die koningskap voorberei, soos die gebruik was sedert die stigting van die Koninkryk van die Franke deur die Merowingiese Dinastie.
Koningin Gerberga het 'n ooreenkoms aangegaan met haar swaer Hugo die Grote, wat 'n teenstander was van Lotarius se vader. In ruil vir Hugo se ondersteuning van Lotarius se bewind is hy as regent aangestel oor die hertogdom Akwitanië en oor 'n groot deel van die Koninkryk van Boergondië. Lotarius het 'n gefragmenteerde koninkryk geërf; magnate het byvoorbeeld grond, regte en posisies bekom sonder inagneming van die koning se gesag. Magnate soos Hugo die Grote en Herbert II van Vermandois was altyd 'n bedreiging.
In 955 het Lotarius en Hugo die Grote saam vir Poitiers beset. Met Hugo die Grote se dood in 956 het Lotarius, wat slegs vyftien jaar oud was, onder die beskerming gekom van sy oom aan moederskant, Bruno die Grote, broer van die koning van die Oos-Frankiese Ryk, Otto die Grote. Met Bruno se advies het Lotarius as bemiddelaar opgetree tussen Hugo se seuns – Hugo Capet en Otto. Die Koning het Parys en die titel dux francorum (Hertog van die Franke) gegee aan Hugo Capet. In 956 het hy die Hertogdom van Boergondië aan Otto toegewys.
Verslegtende verhoudinge met die Heilige Romeinse Ryk
duimnael|regs|[[Richard II van Normandië (regs), met die Ab van Mont Saint-Michel (middel) en Lotarius (links).]] Aartsbiskop Bruno van Keulen se voogdyskap het tot 965 voortgegaan en Lotarius georiënteer tot 'n beleid van onderdanigheid teenoor Oos-Frankië, wat besig was om te ontwikkel in die Duitse Heilige Romeinse Ryk. Ten spyte van sy jeugdigheid wou Lotarius alleen heers en sy gesag herbevestig oor sy vasale. Die begeerte om politiese onafhanklikheid te bereik het tot verslegtende verhoudinge tussen die koning en sy familie aan moederskant gelei en 'n stryd ontketen met die nuwe Heilige Romeinse Ryk. Ten spyte hiervan wou Lotarius verhoudinge met Keiser Otto I behou deur aan die begin van 966 te trou met Prinses Emma van Italië (die enigste dogter van Keiserin Adelheid van Boergondië – die tweede vrou van Otto I, uit haar huwelik met Koning Lotarius II, 'n lid van die Bosoniede-dinastie ).
In 962 sterf Boudewyn III van Vlaandere, die seun, mede-heerser en erfgenaam van Arnulf I van Vlaandere, waarop Arnulf Vlaandere aan Lotarius bemaak het. By Arnulf se dood in 965 het Lotarius Vlaandere binnegeval en verskeie stede beset; hy is egter uiteindelik teruggedryf deur ondersteuners van Arnulf II van Vlaandere. Lotarius het tydelik in beheer gebly van Arras en Douai. Lotarius het gepoog om sy invloed in Lotaringië uit te brei. Dié kortstondige koninkryk van die Karolingiese Ryk het voorheen aan sy familie behoort. Op sy beurt het Keiser Otto I weerstand teen Lotarius se toenaderings aangemoedig.
In 976 het die broers Reinier van Mons en Lambert I van Leuven, kort nadat hulle deur Keiser Otto II van die Heilige Romeinse Ryk ontneem is van hul erfenis aan vaderskant, 'n bondgenootskap aangegaan met Karel van Benede-Lotaringe (Koning Lotarius se jonger broer) en Otto van Vermandois. Hulle het met 'n leër opgeruk teen die Rykssoldate. 'n Groot geveg in Mons het hierop gevolg; dit was egter onbeslis. Alhoewel Lotarius in die geheim die oorlog aangemoedig het, het hy nie tussenbeide getree om sy broer te help nie.
Otto II het egter die foute begaan om die graafskap Henegouwe aan Reginar IV en Lambert I te laat toekom, en om Karel aan te stel as hertog van Neder-Lotaringe, 'n streek wat ooreenstem met die noordelike helfte van Lotaringië, en wat sedert die laat 950's apart was van Bo-Lotaringe. Om Karel te beloon, wat die eer van die vrou van die Koning van die Franke bevraagteken het, was 'n manier om die Koning self aanstoot te gee.
Oorlog met die Helige Romeinse Ryk
In Augustus 978 het Lotarius 'n ekspedisie na Lotaringe onderneem. Hy is vergesel van Hugo Capet, en met hul oorsteek van die Meuserivier het hul Aken ingeneem, maar hulle kon nie daarin slaag om Otto II of Karel gevange te neem nie. Lotarius het hierna die keiserlike Paleis van Aken vir drie dae geplunder en Karel die Grote se bronsarend omgedraai om oos in plaas van wes te kyk.
Uit weerwraak het Otto II, vergesel van Karel, Wes-Frankië in Oktober 978 binnegeval en Reims, Soissons (waar hy by die Abdy van St. Medard, Soissons gestop het ) en Laon verwoes. Lotarius kon die keiserlike magte ontglip, maar Karel is in Laon deur Biskop Diederik I van Metz, 'n familielid van Keiser Otto I, tot koning van die Franke uitgeroep. Die Ryksleër het tot by Parys gevorder, waar hulle teen Hugo Capet se leër te staan gekom het. Op 30 November 978 het Otto II en Karel, wat nie daarin kon slaag om Parys te beset nie, hul beleg van die stad opgehef en teruggedraai. Die Frankiese koninklike leër onder leiding van Lotarius het hulle agternagesit en verslaan terwyl hulle die Aisnerivier oorgesteek het, en deurdat hy Laon kon ontset, het hy Otto II gedwing om te vlug en skuiling in Aken te soek by Karel, die marionettekoning wat Otto II op Wes-Frankië wou afdwing.
In Wes-Frankië het die wanordelike terugtog van keiser Otto II 'n aansienlike impak gehad. Dit is lank daarna as 'n reuse oorwinning vir Lotarius beskou. Die Kronieke van Sens, wat in 1015 geskryf is, bied 'n epiese beskrywing: Lotarius is verhef tot 'n krygskoning wat die Duitse keiser tot in die hartjie van Lotaringe agtervolg het en op die oewer van die Argonne 'n groot menigte vyande verslaan het, waarna hy in glorie teruggekeer het na die Koninkryk van die Franke. Die kroniekskrywer sê: "Keiser Otto het, agterna gesit deur dié van sy magte wat wel kon ontsnap, in die grootste verwarring na sy land teruggekeer, waarna nie hy of sy leër ooit weer na Frankryk teruggekeer het nie". Dokumente uit die tyd berig eweneens oor die gebeurtenis in triomfantlike terme. 'n Diploma van die Abdy van Marmoutier naby Tours wat na die aftrede van Otto II en tydens die bewind "van die groot Koning Lotarius, in sy ses-en-twintigste jaar (van sy heerskappy; hoewel skynbaar foutief), waarin hy die Saksers aangeval en die keiser gedwing het om te ontsnap" geskryf is, spreek boekdele. Hierdie terugblikke word deur sommige geskiedkundiges soos Karl Ferdinand Werner beskou as een van die eerste uitdrukkings van nasionale gevoel.
Hippospongia mollissima
Hippospongia mollissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lotarius van Frankryk
Versoening met die Heilige Romeinse Ryk
Die eenheid van Wes-Franke teen Otto II het tot gevolg gehad dat die dinastie van Robertyne 'n prominente plek gekry het in die persoon van Hugo Capet, wie se tydgenote getuig het dat hy Koning Lotarius getrou gedien het. Die stryd met die Keiser het Hugo Capet se mag versterk, soos blyk uit sy verowering in 980 van Montreuil-sur-Mer van Arnulf II van Vlaandere.
Chalermpol Malakham
Chalermpol Malakham (Thai: เฉลิมพล มาลาคำ, RTGS: Chalermphol Malakam) (gebore 10 Oktober 1962) is 'n Thaise mor lam, luk thung en popmusiek sanger.
Hippospongia mollissima
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Lotarius van Frankryk
Versoening met die Heilige Romeinse Ryk
Lotarius wou die ambisies van sy verbanne broer Karel verydel en het besluit om in sy vader se voetspore te volg ten einde sy eie seun se opvolging te verseker. Op 8 Junie 979 is Prins Lodewyk gekroon as mede-heerser of Junior Koning (iunior rex) – alhoewel hy nie werklik die mag bekom het nie tot Lotarius se afsterwe in 986. Dit was die tweede keer dat hierdie nuwe praktyk toegepas is in die Koninkryk van Wes-Frankië, en die praktyk is later aangeneem deur die Dinastie van die Capetingers.
Hierna het Lotarius die Heilige Romeinse Ryk genader. Die biskoppe van Reims en Laon, saam met die Huis van Ardenne, het hierdie toenadering ondersteun. In Julie 980 het Lotarius en Otto II by Margut-sur-Chiers aan die Frankiese grens ontmoet, en 'n vredesverdrag gesluit. As deel van die ooreenkoms het Lotarius afstand gedoen van sy reg op Lotaringië, wat Otto II toegelaat het om sy militêre magte te monster teen Bisantynse Italië. Die Robertyne het die vredesooreenkoms in 'n negatiewe lig gesien, aangesien hulle uitgesluit is van die onderhandelinge. Die Vrede van Margut het daartoe gelei dat die Frankiese koninkryk in die Ottoniese sfeer opgeneem is, met die gevolg dat die invloed van die Robertyne binne die koninklike regering verswak is ten gunste van die Lotaringiese adel. Omdat Hugo Capet gevrees het om vasgevang te word tussen die Karolingiese en Ottoniese konings, het hy in 981 na Rome gereis om kontak te maak met Otto II en sy eie bondgenootskap te sluit. Lotarius het gevolglik opdrag gegee vir sy gevangeneming by sy terugkeer.
Huwelik van sy erfgenaam
Om die mag van Hugo Capet as Hertog van die Franke teë te werk het Lotarius – op aandrang van sy vrou Emma en Godfried I van Anjou – besluit om sy seun en erfgenaam Lodewyk met Adelheid van Anjou, Godfried se suster en die weduwee van twee magtige suidelike heersers, graaf Stefan van Gévaudan en Raymond van Toulouse, te laat trou. Lotarius se projek was ambisieus: hy wou die koninklike Karolingiese teenwoordigheid in die semi-onafhanklike suide van Wes-Frankië herstel, en – volgens Richerus – wou hy hiermee die steun van suidelike adelikkes in sy stryd teen die Robertyne verkry.
Die troue tussen Adelheid-Blanche en prins Lodewyk het in 982 by Vieille-Brioude, Haute-Loire, plaasgevind. Hulle is albei onmiddellik as koning en koningin van Akwitanië gekroon deur Adelheid se broer, biskop Guy van le Puy. Die merkbare ouderdomsverskil tussen hulle – Lodewyk was vyftien terwyl Adelheid 'n veertigjarige vrou was – en Lodewyk se losbandige lewenstyl, het egter spoedig tot die einde van die huwelik in 984 gelei, met Lotarius wat sy seun ondersteun het, terwyl Adelheid haar toevlug gesoek het by Willem I van Provence, wat spoedig haar vierde man geword het.
Die bestaan van die huwelik, ten spyte daarvan dat dit opgeteken is deur eietydse en latere bronne (onder andere Richerus, Rodulfus Glaber, die Chronicon Andegavensi en die Kroniek van Saint-Maxence), is egter onlangs deur die historikus Carlrichard Brülh bevraagteken.
Die mislukking van die bondgenootskap met die Huis van Anjou het die mag van die Robertyne versterk, en uiteindelik het hulle Hugo Capet teen Karel van Benede-Lotaringe in 987 ondersteun.
Cassia Sharpley
Cassia Sharpley (gebore 25 November 2000 in Windhoek) is 'n Namibiese model en skoonheidskoningin, en die wenner van die Mej Namibië 2022-kompetisie.
Lotarius van Frankryk
Poging om Lotaringië terug te wen
Lotarius het geweier om afstand te doen van die gebied wat hy as behorende aan hom beskou het: hy het besluit om 'n bondgenootskap met Hendrik II te sluit, en op 1 Februarie 985 het hul gesamentlike magte by die oewer van die Ryn in Brissach aangekom. Die bondgenootskap het Adalbero van Reims bekommer, wat vir Hugo Capet gekontak het. Hendrik II het nie getrou gebly aan sy bondgenootskap met Lotarius nie, en gevolglik het die koning besluit om alleen na Lotaringië op te ruk. Aanvanklik het hy probeer om die ondersteuning van Hugo Capet te bekom, maar hy het geweier om sy suster en neef te verraai; hy het egter nie kant gekies teen enige van die strydende partye nie, en was ten gunste van Ottoniese oorheersing. Uiteindelik het Lotarius die ondersteuning verkry van die magtigste grawe van die koninkryk, Odo I van Blois en Heribert van Troyes. Kort hierna het hulle Bo-Lotaringië binnegeval, Verdun beleër en teen Maart 985 verskeie belangrike gevangenes gevange geneem: Godfried van Verdun (broer van Adalbero) en sy seun Frederik, Siegfried van Luxemburg (oom van Godfried I) en Diederik I van Lotaringe (neef van Hugo Capet).
Cassia Sharpley
Skoonheidskompetisie
Sharpley het haar skoonheidsloopbaan as tiener in 2017 begin, en sy het die tweede plek verower by die Mej Tiener Namibië 2017. Op 23 Junie 2018 het Sharpley Namibië verteenwoordig by Miss Teen Continents 2018 by die South Point Hotel and Casino in Las Vegas, Nevada, Verenigde State van Amerika en het teen agt ander kandidate meegeding waar sy nie in die halfeindstryd geplaas het nie, maar sy het die Beste in Onderhoud-toekenning gewen.
Lotarius van Frankryk
Poging om Lotaringië terug te wen
Nadat hy na Laon teruggekeer het, het Lotarius Adalbero gedwing om 'n vesting in Verdun te bou om te verhoed dat die stad deur die keiserlike magte ingeneem word. Hy het hom ook gedwing om aan Aartsbiskop Egbert van Trier, Willigis van Mainz, en Ebergar van Keulen te skryf en te verklaar dat Lotarius die ware en enigste erfgenaam van die Karolingiese Ryk was.
Park Chanyeol
Park Chanyeol (Koreaans: 박찬열) (gebore 27 November 1992) is 'n Suid-Koreaanse sanger van popmusiek.
Cassia Sharpley
Skoonheidskompetisie
Op 12 Augustus 2022 het sy teen 12 ander finaliste meegeding by Mej Namibië 2022 by die Windhoek Buiteklub Oord en Casino in Windhoek. Sy het die titel gewen en deur Chelsi Shikongo opgevolg. Sy sal Namibië by Mejuffrou Heelal 2022 verteenwoordig.
Lanuginella
Lanuginella is 'n genus van sponsdiere uit die klas van die Hexactinellida.
Shikwane
Shikwane is 'n klein nedersetting aangrensend aan Hlohlokwe in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Lotarius van Frankryk
Openlike konflik met die Huis van Ardenne
Toe die Kalief van Córdoba, Al-Mansur, Barcelona in 985 beleër het was Lotarius siek. Hy kon derhalwe geen hulp verleen aan Borrell II van Barcelona nie, wat gesante na Verdun gestuur het. Dit het bygedra tot die finale skeuring tussen die Spaanse Mark (Marca Hispanica) en die Frankiese kroon tydens die bewind van sy opvolgers.
Op hierdie stadium was Lotarius se mag aansienlik minder as dié van Hugo Capet. Gerbert van Aurillac het in 'n brief aan aartsbiskop Adalbero geskryf dat "Lotarius alleen in naam koning van Frankryk is; Hugo is egter nie in naam koning nie, maar in daad en ingesteldheid." Nie lank hierna nie het aartsbiskop Adalbero begin om openlik pro-Ottoniese standpunte te huldig. Hy het ook gepoog om Hugo Capet se verhouding met Otto III te beïnvloed. Toe die koning beveel het dat die vestings rondom die klooster van Saint-Paul in Verdun vernietig word, het Adalbero geweier op grond daarvan dat sy honger soldate nie meer die stad kon verdedig nie. Lotarius was woedend en wou Adalbero voor die gereg bring. Op 11 Mei 986 is Adalbero onder valse voorwendsels na 'n byeenkoms in Compiègne ontbied (onder andere dat hy sy broerskind en naamgenoot Adalbero sonder koninklike toestemming in die biskopsetel van Verdun geplaas het ) en van hoogverraad aangekla. Hugo Capet het hierop met 6 000 man na Compiègne opgeruk en die vergadering uitmekaar gejaag voordat 'n uitspraak bereik kon word. Sommige historici meen dat die ingryping van Hugo Capet nie deur die verdediging van Adalbero gemotiveer is nie, maar eerder daarop gemik was om die vrylating van sy broerskind, die jong hertog Diederik I van Bo-Lotaringe, te bewerkstellig. Lotarius se doelwit was waarskynlik die versterking van sy wurggreep op Verdun en die omliggende streek, deur Adalbero te dwing om sy broerskind Adalbero van Verdun, seun van graaf Godfried I, te vervolg.
Lotarius kon nie 'n openlike konflik teen Hugo Capet bekostig nie, aangesien hy daardeur tussen twee fronte vasgevang sou word. Hy het toe sy gevangenes uit Lotaringe vrygelaat, maar Godfried I het verkies om in gevangenskap te bly eerder as om Mons oor te gee en sodoende sy seun te dwing om alle aansprake op die graafskap en die Bisdom van Verdun prys te gee. Na 'n ontmoeting tussen die koning en die hertog van die Franke, is Diederik I ook vrygelaat.
Nuwe projekte en onverwagte dood
Aan die begin van 986 was Lotarius van plan om Kortrijk aan te val. Dit was in daardie tyd 'n ryksstad, maar afhanklik van die aartsbiskopsrade van Reims en Luik. Hy was van oordeel dat hy biskop Rothard kon oortuig om die stad oor te gee in ruil vir sy aanstelling as aartsbiskop van Reims (na die afsetting van Adalbero) en prins-biskop van Luik (wie se prins-biskop, Notger van Luik, uiteindelik na Ottoniese gebied ontsnap het ); die Koning het egter onverwags op 2 Maart 986 in Laon beswyk. Lotarius het 'n manjifieke begrafnis ontvang, en is langs sy vader Lodewyk IV in die basiliek van Saint-Remi, Reims, begrawe.
'n Jaar na die verandering van die dinastie het Lotarius se koninkryk onvernietigbaar gelyk, selfs al is Lotaringië nie onderwerp nie, aangesien die Ryk se inersie Lotarius in staat gestel het om nuwe verowerings te oorweeg. Volgens Richerus: "Was hy op soek na nuwe geleenthede wat sy koninkryk verder kon uitbrei. Sy beleid was baie suksesvol, en die toestand van die Koninkryk, wat bevoordeel is deur die gevangeneming van die groot adellikes, was sterk." Trouens, in sy laaste jare het Lotarius op beide diplomatiese en militêre vlak uitsonderlike stappe geneem om Lotaringiĕ te verower.
Ethelreda Lewis
Ethelreda Lewis neé Howe (1875 - 31 Julie 1946) was 'n Suid-Afrikaanse skryfster. Sy is gebore in Matlock, Derbyshire, Engeland. Sy is Ethel genoem maar neem die naam Ethelreda aan. Sy emigreer na Suid-Afrika en trou met dr. Joseph Lewis van Kaapstad. Sy skryf 'n aantal romans en die bekendste is The Harp. Die boek verskyn in 1925 en handel oor die lewe in 'n klein Kaapse kusdorpie. Sy word bekend as die redaktrise van Trader Horn. Latere boeke wat gevolg het verskaf aan haar roem in Suid-Afrika en die buiteland. Sy is in Port Alfred oorlede.
Lotarius van Frankryk
Familie
Lotarius het by sy vrou Emma van Italië twee seuns gehad:
Lotarius het ook twee buite-egtelike seuns gehad by 'n suster van 'n sekere Graaf Robert, burgemeester van sy broer Karel se Paleis:
Dalida
Iolanda Cristina Gigliotti [joˈlanda kriˈstiːna dʒiʎˈʎɔtti] (17 Januarie 1933 – 3 Mei 1987), beter bekend onder haar kunstenaarsnaam Dalida, was 'n Franse sangeres en aktrise wat as dogter van Italiaanse ouers in die Egiptiese hoofstad Kaïro gebore is. Twee jaar nadat sy die Mejuffrou Egipte-kompetisie van 1954 gewen het, het sy 'n loopbaan in die musiekbedryf begin wat 31 jaar sou duur en waartydens wêreldwyd 170 miljoen langspelers en enkelsnitte met haar liedere verkoop is.
Een van haar enkelsnitte, Bambino, was as haar eerste groot sukses in 1957 was vir 31 weke lank die nommer een op die Franse trefferlys. Haar donker-melancholiese sangkuns, geaksentueer deur haar donker stem en 'n effense Italiaanse aksent in haar Frans, het haar eie privaat lewe weerspieël wat deur die selfmoorde van twee vriende en lewensmaats en haar gewese eggenoot oorskadu is.
Die loopbaan het tot 'n tragiese einde gekom toe sy in 1987 in Parys haar eie lewe geneem het – kort nadat haar destydse vriend selfmoord gepleeg het. Die Amerikaanse tegnologiereus Google het Dalida, wat as een van die grootste sterre in die Franse musiekgeskiedenis beskou word, op 17 Januarie 2019 met 'n doodle vereer.
Sanlam-kunsversameling
Die Sanlam-kunsversameling is ‘n versameling van skilderye, beeldhouwerke en grafiese werke deur Suid-Afrikaanse kunstenaars.
Galerye
Hierdie kunswerke is die eiendom van Sanlam en kan deur die publiek besigtig word by die Sanlam-kunsgalery in die versekeringsmaatskappy se hoofkantoor in Bellville. ‘n Deel van die versameling word egter uitgestal in Sanlam se kunskamer in Sandton. Voorheen het Sanlam sekere van die werke op reise deur die platteland geneem tot in Namibië en Zimbabwe. Op ‘n sekere geleentheid is sekere van die kunswerke in Duitsland, Oostenryk en Switserland uitgestal.
Doel
Die doel met die projek was om Sanlam as maatskappy bekend te stel, die publiek se belangstellling in kuns aan te wakker, die kunstenaar aan te moedig en vir hulle ‘n moontlike afsetgebied te skep.
Kunstenaars
Werke van die ondergenoemde gevestige kunstenaars kom in die versameling voor, maar aandag aan kuns deur die jonger geslag word ook gegee om die kolleksie  verteenwoordigend te hou van wat in die land beskikbaar is.
Gregoire Boonzaier, Christo Coetzee, Irmin Henkel, Adolph Jentsch, Wolf Kibel, Moses Kottler, Fritz Krampe, Erik Laubscher, Maggie Laubser, Judith Mason, Frans Oerder, Pierneef, Alexis Preller, Irma Stern, Herman van Nazareth, Anton van Wouw, Jan Vermeiren, Edoardo Villa, Jean Welz, Pieter Wenning
Lidiya Smirnova
Lidiya Smirnova (31 Januarie 1915 – 25 Julie 2007) was 'n Sowjetse en Russiese aktrise en skryfster. Sy was bekend vir haar rolle in die rolprente Moya lyubov (1941), U nikh est Rodina (1950), Serebristaya pyl (1953), en White Sun of the Desert (1970).
De Waal-rylaan
Die De Waal-rylaan is ‘n snelweg wat die middestad van Kaapstad verbind met die voorstede in die rigting van Muizenberg.
Roete
Die pad begin by die oostelike  punt van Roelandstraat en vorm dus die westelike deel van die M3-snelweg. Dan gaan dit langs die voet van Duiwelspiek en eindig na 3km net verby Hospitaaldraai by die Groote Schuur-hospitaal. Daarna gaan die M3-pad verder onder die name Rhodesrylaan, Unionweg, Blue Route en die Simon van der Stel-snelweg tot in Westlake. Ook om die uitsig oor die stad (en veral na sonsondergang) het dit ‘n gewilde roete by toeriste geword.
Geskiedenis
In 1911 is die eerste pad hier gebou oor ‘n terrein wat tot op daardie tydstip slegs vir bergklimmers toeganklik was. Net na die middel van die 20ste eeu is dit tot ‘n dubbelbaanpad herbou. Omdat dit sy troetelprojek was, dra die pad die naam van Nicolaas Frederic de Waal.
M16-aanvalsgeweer
Die M16-aanvalsgeweer (amptelik aangedui as Rifle, Caliber 5.56 mm, M16) is 'n familie van militêre aanvalsgewere wat aangepas is uit die ArmaLite AR-15-geweer vir die Amerikaanse Gewapende Magte. Die oorspronklike M16-geweer was 'n 5,56 × 45 mm outomatiese geweer met 'n 20-rondte magasyn.
In 1964 het die M16 in Amerikaanse militêre diens ingestel en is die volgende jaar vir oerwoudoorlogvoering-operasies tydens die Viëtnamoorlog ontplooi. In 1969 het die M16A1 die M14-geweer vervang om die Amerikaanse weermag se standaarddiensgeweer te word. Die M16A1 het talle modifikasies ingesluit, insluitend 'n kamerhulp, verchroomde binnekant van die loop, beskermende versterking rondom die magasynvrystelling, en veranderde flitsbreker.
In 1983 het die Amerikaanse Marinierskorps die M16A2-geweer in gebruik geneem en die Amerikaanse weermag het dit in 1986 in diens gestel. Die M16A2 vuur die verbeterde 5.56×45mm (M855/SS109) patroon af en het 'n nuwer verstelbare agtervisier, doppiedeflekter, swaar loop, verbeterde handskerm, pistoolgreep en kolf, sowel as 'n semi-outo- en drie-rondte sarsie vuurkieser. Die M16A4, wat in Julie 1997 aangeneem is, is die vierde generasie van die M16-reeks. Dit is toegerus met 'n verwyderbare drahandvatsel en Picatinny-reling vir die montering van optika en ander bykomstighede.
Die M16 is ook wyd indiensgestel deur ander gewapende magte regoor die wêreld. Die totale wêreldwye produksie van M16's is ongeveer 8 miljoen, wat dit die mees vervaardigde vuurwapen van die 5,56 mm kaliber maak. Die Amerikaanse weermag het grootliks die M16 in frontlinie-gevegseenhede vervang met 'n korter en ligter weergawe, die M4-karabyn. In April 2022 het die Amerikaanse Leër die SIG MCX SPEAR gekies as die wenner van die Next Generation Squad Weapon Program om die M16/M4 te vervang. Die geweer is aangedui as die XM7.
Hippospongia multicia
Hippospongia multicia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gazania serrata
Gazania serrata is 'n plant wat hoort tot die genus Gazania. Die spesie is endemies aan die Noord-Kaap en die Wes-Kaap.
Gazania othonnites
Gazania othonnites is 'n plant wat hoort tot die genus Gazania. Die spesie is endemies aan die Noord-Kaap en die Wes-Kaap.
Hippospongia nigra
Hippospongia nigra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Grand Palais éphémère
Die Grand Palais éphémère dit is die tydelike uitstalsaal van die argitek Jean-Michel Wilmotte op die champ-de-Mars. Die 10 000 m2-kamer sal is voltooi op 12 Junie 2021 en sal in 2024 afgebreek word. Die doel daarvan is om uitstallings aan te bied terwyl die Grand Palais opgeknap word vir die Olimpiese Somerspele van 2024. Die Grand Palais Éphémère sal die judo-byeenkomste van die Olimpiese Somerspele van 2024 aanbied. GL Events, die hooforganiseerder van die geleentheid, is die konsessiehouer van die tydelike Grand Palais. Onderhou en bestuur die herverkoop van die gebou.
In Julie 2021 het dit die 10de uitgawe van die forum vir houtingenieurs en argitekte by die International Construction Bois Forum aangebied.
Stefaniya Stanyuta
Stefaniya Stanyuta (30 April 1905 – 6 November 2000) was 'n Sowjetse aktrise. Sy was bekend vir haar rolle in die rolprente Tyoshcha (1974), Pogovorim, brat (1979), Proshchanie (1983), en Plyvi, korablik... (1983).
Alioth
Alioth (ook bekend as Epsilon Ursae Majoris of ε UMa) is die helderste ster in die sterrebeeld Groot Beer (Ursa Major), al het dit die Bayer-aanwysing epsilon. Met ’n skynbare magnitude van 1,77 is dit die 32ste helderste ster in die naglug.
Dit is die ster in die stert van die Groot Beer die naaste aan sy lyf, en lid van die Ursa Major-stergroep wat saam deur die lug beweeg. Die ster is histories dikwels in skeepshandel vir navigasie gebruik.
Eienskappe
Volgens Hipparcos is Aliot 81 ligjare van die Son af. Die "p" in sy sterreklassifikasie van A1 III-IVp kB9 staan vir "peculiar" of "buitengewoon" omdat sy spektrum kenmerkend van ’n α2 Canum Venaticorum-veranderlike is. Alioth is verteenwoordigend van hierdie soort sterre, wat ’n sterk magneetveld het. Alioth het baie vreemde spektraallyne wat oor ’n tydperk van 5,1 dae wissel. Die "kB9" in die klassifikasie dui aan die kalsiumlyn is teenwoordig en dui op ’n B9-spektraaltipe, al dui die res van die spektrum op A1.
Daar word al lank vermoed Alioth is ’n spektroskopiese veelvoudige ster, met twee of meer komponente. ’n Meer onlangse studie dui daarop dat Alioth se wisselings oor 5,1 dae die gevolg kan wees van ’n substellêre voorwerp met ’n massa van omtrent 14,7 keer dié van Jupiter wat gemiddeld 0,055 AE van Alioth af in ’n eksentrieke wentelbaan (e=0,5) is. Dié metgesel se rotasieperiode kan 5,1 dae wees. Geen metgeselle is egter met moderne instrumente opgespoor nie.
Name
Die ster se Bayer-naam is "Epsilon Ursae Majoris". Die tradisionele naam, "Alioth", kom van die Arabiese alyat al-hamal ("die skaap se vet stert"). In 2016 het die Internasionale Astronomiese Unie se sternaamwerkgroep (WGSN) dié naam vir die ster goedgekeur.)
Kevin James
Kevin James (gebore 26 April 1965) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Paul Blart: Mall Cop (2009), Here Comes the Boom (2012), Paul Blart: Mall Cop 2 (2015), en Pixels (2015).
Lanuginellinae
Lanuginellinae is 'n subfamilie van sponsdiere uit die klas van die Hexactinellida.
Ulrike Frank
Ulrike Frank (1 Februarie 1969) is 'n Duitse aktrise gebore in Stuttgart. Ulrike het in die Duitse stad Friolzheim grootgeword. Sy studeer aan die Essener Folkwang Hochschule. Sy speel daar in die toneelstukke Jimmy Dean (oor James Dean) en Keep Cool. In 1999 vertolk Ulrike die rol van die transseksuele Julia Breuer in die dramareeks Mallorca - Suche nach dem Paradies deur ProSieben. 'n Jaar later vertolk sy die rol van Tina Ullrich in Gute Zeiten - Schlechte Zeiten. Twee jaar later het sy na hierdie reeks teruggekeer om die rol van Katrin Gerner te vertolk. Tans kan sy steeds in hierdie reeks gesien word.
Lanugonychia
Lanugonychia is 'n genus van sponsdiere uit die klas van die Hexactinellida.
Ulrike Frank
Ulrike is sedert 1999 met die Duitse komponis Marc Schubring getroud.
Nicholas James (akteur)
Nicholas James is 'n Amerikaanse akteur. Hy is bekend vir sy rolle in die rolprent Prom Night (2008) en in die televisiereekse The Haves and the Have Nots (2013) en NCIS: New Orleans (2014).
Hy het in Januarie 2017 aangekondig dat hy verloof geraak het aan The Haves and the Have Nots medespeler, Tika Sumpter.
Josefina Pla
María Josefina Teodora Pla Guerra Galvany (Isla de Lobos, 9 November 1903 - Asunción, 20 Januarie 1999) was 'n Paraguayaans skrywer.
Gazania jurineifolia
Gazania jurineifolia is 'n plant wat hoort tot die genus Gazania. Die spesie is inheems aan die Noord-Kaap, Oos-Kaap, Vrystaat, Wes-Kaap en Namibië.
Die plant het twee subspesies:
Henry Elliot
Die dorpe, Elliot en Elliotdale is na hom vernoem.
Tupinambarana
Tupinambarana (Portugees: Ilha Tupinambarana) is die derde grootste riviereiland ter wêreld na Marajó en Bananal en die tweede grootste bekende binnelandse riviereiland. Dit is tussen die Amasonerivier en sy sytakke Rio Madeira, Sucunduri en Abacaxis in die noordweste van Brasilië geleë. Dit lê in die Brasiliaanse deelstaat Amazonas. Tupinambarana beslaan 'n oppervlakte van 11 850.
Op Tupinambarana lê die stad Parintins, met 'n bevolking van 109 150, wat vir die jaarlikse Bumba Meu Boi-fees bekend is.
Dôme de Paris
Die Dôme de Paris is 'n groot konsertsaal geleë op die Place de la Porte-de-Versailles in die 15de arrondissement van Parys. Dit kan tot meer as vyfduisend toeskouers akkommodeer.
Onderkant
Die lokaal is in 1959 gebou om die ou Vel' d'Hiv by die Porte de Versailles te vervang. Met 'n kapasiteit van 4 600 was dit die grootste venue in Parys. Die argitekte en ingenieurs het 'n koepel geskep met die ligste struktuur wat ooit in die wêreld ontwerp is, saamgestel uit 1 100 aluminiumpanele.
Oor die jare het mense van regoor die wêreld na die Dôme de Paris gekom om musieksaal en sportlegendes, dansers, ysskaatsers, sirkusvertonings, musiekvertonings (Les Dix Commandements, Le Roi Soleil) en ander vertonings soos dié te sien. geregisseer deur Robert Hossein, 'n pionier in groot Franse vertonings.
Bauer
Bauer is 'n Duitse van en kan na die volgende persone verwys:
Richter
Richter is 'n Duitse van en kan na die volgende persone verwys: